Document ID: 31996R1099

KOMISSION ASETUS (EY) N:o 1099/96,
annettu 19 päivänä kesäkuuta 1996,
Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämistä tai mukauttamista koskevista yksityiskohtaisista säännöistä annetun neuvoston asetuksen (EY) N:o 1981/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Algeriasta, Kyproksesta, Egyptistä, Israelista, Jordaniasta, Maltasta, Marokosta, miehitetyiltä alueilta, Tunisiasta ja Turkista peräisin olevien tiettyjen tuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden pidentämisestä tai mukauttamista koskevista yksityiskohtaisista säännöistä 25 päivänä heinäkuuta 1994 annetun neuvoston asetuksen (EY) N:o 1981/94 (1), sellaisena kuin se on viimeksi muutettuna 28 päivänä maaliskuuta 1996 annetulla neuvoston asetuksella (EY) N:o 585/96 (2), ja erityisesti sen 6 ja 7 artiklan,
sekä katsoo, että
asetuksen (EY) N:o 1981/94 liitteissä I ja III-X avattiin vastaavasti yhteisön tariffikiintiöt tietyille Turkista, Jordaniasta, Marokosta, Kyproksesta, Egyptistä, Tunisiasta, Algeriasta, Maltasta sekä Länsirannalta ja Gazan alueelta peräisin oleville tuotteille,
tiettyjen yhteisön tariffikiintiöiden voimassaolo päättyy 30 päivänä kesäkuuta 1996, ja asetus (EY) N:o 1981/94 olisi muutettava ottaen huomioon yhdistetyn nimikkeistön ja Taric-koodien muutokset, jotta kyseisten tuotteiden vienti Välimeren maista voisi jatkua tullietuusmenettelyä noudattaen, kuten eri sopimuksissa määrätään,
tiettyjen Kyproksesta peräisin olevien maataloustuotteiden yhteisöön tuontiin sovellettavan järjestelyn muuttamisesta 19 päivänä joulukuuta 1994 annetulla neuvoston asetuksella (EY) N:o 3192/94 (3) muutettiin kahta voimassa olevaa yhteisön tariffikiintiötä ja avattiin uusi vuotuinen yhteisön tariffikiintiö jalostetuille viinirypäleille,
viitehintojen vahvistamisesta annetun asetuksen (EY) N:o 2027/94, tiettyjen viinialan tuotteiden tuontiin sovellettavien vapaasti rajalla -viitehintojen vahvistamisesta 1 päivästä syyskuuta 1988 annetun asetuksen (ETY) N:o 3418/88, tietyistä kolmansista maista peräisin olevien viinialan tuotteiden tuonnin soveltamista koskevista yksityiskohtaisista säännöistä annetun asetuksen (ETY) N:o 1393/76, tasoitusmaksujen vahvistamisesta viinialalla annetun asetuksen (ETY) N:o 701/84 ja tasoitusmaksun kantamatta jättämisestä tuotaessa tiettyjä tietyistä kolmansista maista peräisin ja lähtöisin olevia viinejä annetun asetuksen (ETY) N:o 333/88 kumoamisesta 30 päivänä kesäkuuta 1995 annetulla komission asetuksella (EY) N:o 1571/95 (4) poistettiin tiettyjen viinialan tuotteiden tuontiin sovellettavat vapaasti rajalla -viitehinnat 1 päivästä heinäkuuta 1995,
25 päivänä maaliskuuta 1996 (5) annetulla neuvoston asetuksella (EY) N:o 539/96 laajennetaan neuvoston asetuksen (ETY) N:o 4088/87 (6) soveltamisalaa koskemaan Länsirannalta ja Gazan alueelta peräisin olevia tuotteita, ja jotta asetusta (EY) N:o 1981/94 ei tarvitsisi muuttaa joka kerta, kun sen soveltamisalaa laajennetaan koskemaan muita maita, jotka ovat oikeutettuja tuoreisiin leikkokukkiin ja kukannuppuihin sovellettaviin tariffikiintiöihin, olisi 3 artiklasta poistettava viittaukset tiettyihin maihin, ja
tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1981/94 seuraavasti:
1. Korvataan otsikon ja 1 artiklan ilmaisu "miehitetyiltä alueilta" ilmaisulla "Länsirannalta ja Gazan alueelta".
2. Poistetaan vapaasti rajalla -viitehinnan noudattamista koskeva 2 artiklan 1 kohta. Jäljempänä olevat 2, 3 ja 4 kohta numeroidaan uudestaan 1, 2 ja 3 kohdaksi.
3. Korvataan 3 artiklan ensimmäinen kohta seuraavasti:
"Leikkokukkiin ja kukannuppuihin liittyvien tariffikiintiöiden myöntäminen voidaan keskeyttää suurikukkaisten ja pienikukkaisten ruusujen sekä yksikukkaisten ja monikukkaisten neilikoiden osalta, jos yhteisön tasolla todetaan, että asetuksella (ETY) N:o 4088/87 vahvistettuja hintaedellytyksiä ei noudateta."
4. Korvataan liitteet I ja III-X tämän asetuksen liitteillä I-IX.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan:
- 1 päivästä heinäkuuta 1996 järjestysnumeroiden 09.0203, 09.1121, 09.1122, 09.1129, 09.1130, 09.1207 ja 09.1707 osalta,
- 1 päivästä lokakuuta 1996 järjestysnumeron 09.1133 osalta,
- 15 päivästä lokakuuta 1996 järjestysnumeroiden 09.1135 ja 09.1136 osalta,
- 1 päivästä marraskuuta 1996 järjestysnumeroiden 09.1152, 09.114, 09.1137, 09.1138, 09.1190, 09.1381, 09.1420 ja 09.1709 osalta,
- 15 päivästä marraskuuta 1996 järjestysnumeron 09.1117 osalta,
- 1 päivästä tammikuuta 1997 muiden järjestysnumeroiden osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä kesäkuuta 1996.

Labels: 3
17
6